ai4bharat/Pralekha huggingface dataset:
பிரதமர் அலுவலகம்
ஸ்ரீ சோம்நாத் அறக்கட்டளையின் ஆலோசனைக் கூட்டத்தில் பிரதமர் பங்கேற்பு
ஸ்ரீ சோம்நாத் அறக்கட்டளையின் சார்பில் இன்று நடைபெற்ற ஆலோசனைக் கூட்டத்தில் பிரதமர் திரு நரேந்திர மோடி கலந்து கொண்டார். காணொலிக் காட்சி வாயிலாக இந்தக் கூட்டம் நடைபெற்றது. அறக்கட்டளையின் முன்னாள் தலைவர் மறைந்த திரு கேசுபாய் பட்டியலுக்கு உறுப்பினர்கள் மரியாதை செலுத்தினர்.
வருங்காலத்தில் அறக்கட்டளையை வழிநடத்தும் வகையில் பிரதமர் திரு நரேந்திர மோடியை அதன் தலைவராக உறுப்பினர்கள் அனைவரும் ஒருமனதாக தேர்வு செய்தனர். இந்தப் பொறுப்புக்கு சம்மதம் தெரிவித்த பிரதமர், சோம்நாத் குழுவின் நடவடிக்கைகளையும் பாராட்டினார். அனைவரும் இணைந்து செயல்படுவதன் வாயிலாக, அறக்கட்டளையால் உள்கட்டமைப்பு, தங்கும் வசதிகள், பொழுதுபோக்கு வசதிகள் ஆகியவற்றை மேலும் மேம்படுத்தவும், நமது தலைசிறந்த பாரம்பரியத்துடன் யாத்ரீகர்களின் இணைப்பை வலுப்படுத்தவும் முடியும் என்று பிரதமர் நம்பிக்கை தெரிவித்தார். தற்போது மேற்கொள்ளப்பட்டு வரும் நடவடிக்கைகள், திட்டங்கள், வசதிகள் குறித்த ஆய்வுக் கூட்டமும் அப்போது நடைபெற்றது.
மதிப்பிற்குரிய ஜாம்சாஹேப் திக்விஜய்சிங் அவர்கள், திரு கனையாலால் முன்ஷி, முன்னாள் பிரதமர் திரு மொரார்ஜி தேசாய், திரு ஜெய் கிருஷ்ண ஹரி வல்லப், திரு தினேஷ்பாய் ஷா, திரு பிரசன்வதன் மேத்தா, திரு கேசுபாய் பட்டேல் உள்ளிட்டோர் இந்த அறக்கட்டளையின் முன்னாள் தலைவர்களாக பொறுப்பு வகித்தனர்.
------
(
பிரதமர் அலுவலகம்
கேன்ஸ் திரைப்பட விழா மகத்தான வெற்றிபெற பிரதமர் நரேந்திர மோடி வாழ்த்து தெரிவித்துள்ளார்
கேன்ஸ் திரைப்பட விழாவில் இந்த ஆண்டு கவுரத்திற்குரிய நாடாக இந்தியா பங்கேற்பது குறித்து பிரதமர் திரு நரேந்திர மோடி மகிழ்ச்சி தெரிவித்துள்ளார். இந்திய சுதந்திரத்தின் 75 வது ஆண்டு விழாவும் கேன்ஸ் திரைப்பட விழாவின் 75 வது ஆண்டு விழாவும் இந்தியா –பிரான்ஸ் இடையேயான தூதரக உறவுகளின் 75 ஆவது ஆண்டும் ஒருங்கிணையும் தருணத்தில் இந்தியாவின் பங்கேற்பு அமைந்துள்ளது என்று பிரதமர் குறிப்பிட்டுள்ளார்.
உலகில் மிக அதிக எண்ணிக்கையில் திரைப்படங்களை தயாரிக்கும் நாடு என்ற நிலையில் உள்ள இந்தியா திரைப்பட துறையில் குறிப்பிடத்தக்க விசித்திரங்களை கொண்டுள்ளது என்றும் வளமான பாரம்பரியமும், பன்முக கலாச்சாரமும் நமது பலம் என்றும் பிரதமர் கூறினார்.
திரைப்படத்துறையில் வணிகத்தை எளிதாக்க இந்தியாவின் உறுதிப்பாட்டை வலியுறுத்திய திரு நரேந்திரமோடி சர்வதேச ரீதியில் கூட்டு தயாரிப்பை ஒற்றை சாளர முறையில் உறுதி செய்திருப்பதை சுட்டிக்காட்டினார். உலகின் திரைப்பட தயாரிப்பாளர்களுக்கு தடையில்லா வாய்ப்புகளை இந்தியா வழங்குகிறது என்றும் அவர் கூறியுள்ளார்.சத்தியஜித் ரேயின் நூற்றாண்டை இந்தியா கொண்டாடும் நிலையில், அவரது திரைப்படம் கேன்ஸ் விழாவில் தொன்மையான திரைப்படங்கள் பிரிவில் திரையிடப்படுவதற்கும் பிரதமர் மகிழ்ச்சி தெரிவித்துள்ளார்.
------
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பஞ்சாபில் ஆக்சிஜன் ஆலைகள் நிறுவுதல் குறித்து செய்தியாளர்களிடம் மத்திய அமைச்சர் திரு ஹர்தீப் புரி உரையாடினார்
பி எம் கேர்ஸ் நிதியத்தின் கீழ் பஞ்சாப் மாநிலத்திற்கு ஒதுக்கப்பட்டுள்ள ஆக்சிஜன் ஆலைகள் குறித்த செய்தியாளர் சந்திப்பில் மத்திய வீட்டு வசதி மற்றும் நகர்ப்புற விவகாரங்கள் அமைச்சர் திரு ஹர்தீப் புரி உரையாடினார்.
41 ஆலைகளை துரிதகதியில் நிறுவுவதற்கு தேவையான நடவடிக்கைகளை முன்னுரிமை அடிப்படையில் எடுக்குமாறு பஞ்சாப் மாநில அரசுக்கு வீட்டு வசதி மற்றும் நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஷ்ரா மற்றும் சுகாதாரம் மற்றும் குடும்ப நல அமைச்சக செயலாளர் திரு ராஜேஷ் பூஷன் கடிதம் எழுதியதாக அமைச்சர் தெரிவித்தார்.
முன்னதாக பஞ்சாப்பிற்கு ஒதுக்கீடு செய்யப்பட்ட 13 ஆலைகள் தற்போது நிறுவப்பட்டு வருகின்றன.
மாநிலங்கள்/யூனியன் பிரதேசங்களிடம் பெறப்பட்ட கோரிக்கைகளின் அடிப்படையில், 2020 அக்டோபரில் 162 ஆக்சிஜன் ஆலைகளும், 2021 மே 10, 2021 மே 10 மற்றும் 2021 மே 22 அன்று முறையே 75, 52 மற்றும் 200 ஆலைகளும் பிஎம் கேர்ஸ் நிதியத்தின் கீழ் ஒதுக்கீடு செய்யப்பட்டன.
பஞ்சாப்பில் நிறுவப்பட்டுள்ள ஆக்சிஜன் ஆலைகள் குறித்த விவரங்களும் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1728313
ஜல்சக்தி அமைச்சகம்
மத்திய நீர்வளத்துறை அமைச்சர், மணிப்பூர் முதலமைச்சருடன் காணொளி வாயிலாக விவாதம்
மத்திய நீர்வளத்துறை அமைச்சர் திரு. கஜேந்திர செகாவத், மணிப்பூரில் நீர் ஆதார இயக்கத்தை  அமல்படுத்துவது தொடர்பான பல்வேறு அம்சங்கள் குறித்து அந்த மாநில முதலமைச்சர் திரு.என். பிரேன் சிங்குடன் காணொளி மூலம் விவாதித்தார். மாநிலங்கள் / யூனியன் பிரதேசங்களுடன் கடந்த மூன்று மாதங்களாக நடத்திய கலந்தாய்வு மூலம் நீர்வளத்துறை அமைச்சகத்தின் குடிநீர் மற்றும் சுகாதாரத்துறை, மேற்கொண்ட விரிவான பயிற்சியின் தொடர்ச்சி இதுவாகும். இதில், கிராமபுரங்களில் வீடுகளுக்குக் குடிநீர்க் குழாய் இணைப்புகள் வழங்குவது குறித்து மாநிலங்களில் குடிநீர் விநியோகத் திட்டங்கள் பகுப்பாய்வு செய்யப்பட்டன.
2022-ஆம் ஆண்டுக்குள் மாநிலத்தின் அனைத்து வீடுகளுக்கும் குடிநீர்க் குழாய் இணைப்புகள் வழங்கப்படும் என்று முதல்-அமைச்சர் உறுதியளித்தார். கிராமப்புறங்களில் உள்ள அனைத்து குடியிருப்புகளுக்கும் குழாய் மூலம் நீர் விநியோகிக்கப்படும்; இதன் மூலம் ஏழை-எளிய மற்றும் வருமானத்தின் விளிம்பில் உள்ள மக்களும் அவர்களது வீடுகளில் குடிநீர்க் குழாய் இணைப்பைப் பெற முடியும் என்று அவர் தெரிவித்தார். 2024-ஆம் ஆண்டில் தேசிய இலக்கை எட்ட இருக்கும் நிலையில், 2021-22 நிதி ஆண்டில் 100 சதவிகித வீடுகளுக்குக் குடிநீர்க் குழாய் இணைப்பை வழங்க மணிப்பூர் திட்டமிட்டுள்ளது. இந்தச் செயல்பாட்டின் மூலம், ஒவவொரு கிராமப்புறக் குடியிருப்புக்கும் குடிநீர்க் குழாய் இணைப்பை வழங்குவது என்ற லட்சிய இலக்கை எட்டுவதில், வடகிழக்கில் முதல் மாநிலமாக மணிப்பூர் திகழ்கிறது.
மணிப்பூரில் உள்ள 4.51 லட்சம் கிராமப்புற வீடுகளில், 0.32 லட்சம்  வீடுகளுக்கு செயலுக்கு வந்துள்ள குடிநீர்க் குழாய் இணைப்பு  வழங்கப்பட்டுள்ளது. எஞ்சிய 4.19 லட்சம் வீடுகளில் 2020-21 ஆண்டில் 2 லட்சம் வீடுகளில் குடிநீர்க் குழாய் இணைப்புகளை வழங்க மணிப்பூர் திட்டமிட்டுள்ளது. நடப்பு ஆண்டில் ஒரு மாவட்டம் 15 வட்டங்கள் மற்றும் 1275 கிராமங்கள் என 100 சதவிகித குடிநீர்க் குழாய் இணைப்புகளை வழங்க இந்த மாநிலம் திட்டமிட்டுள்ளது.
------
(Visitor Counter : 478
மனித வள மேம்பாட்டு அமைச்சகம்
மனித வள மேம்பாட்டு அமைச்சகத்தின் இந்தியாவில் பயிலுங்கள் வலைதளத்தை திருமதி. சுஷ்மா ஸ்வராஜ் மற்றும் திரு. பிரகாஷ் ஜவ்டேகர் நாளை தொடங்குகின்றனர்
கல்வியில் புரட்சியை ஏற்படுத்தும் ஒரு முயற்சியாக, “இந்தியாவில் பயிலுங்கள்” என்னும் மத்திய மனிதவள மேம்பாட்டு அமைச்சகத்தின் வலைதளத்தை  இந்திய ஹேபிடட் மையத்தில் ஏப்ரல் 18ஆம் தேதி புதன்கிழமை மத்திய மனிதவள மேம்பாட்டுத்துறை அமைச்சர் திரு. பிரகாஷ் ஜவ்டேகர் முன்னிலையில், வெளியுறவு அமைச்சர் திரு சுஷ்மா ஸ்வராஜ் தொடங்கி வைக்கிறார். இந்த நிகழ்ச்சியில் மனிதவள மேம்பாட்டுத்துறை இணையமைச்சர் டாக்டர் சத்ய பால் சிங் கலந்து கொள்கிறார்.
தெற்காசியா, ஆப்பிரிக்கா, காமன்வெல்த் மற்றும் மத்தியக் கிழக்குப் பகுதிகளைச் சேர்ந்த 30 நாடுகளிலிருந்து மாணவர்கள் இந்தியாவின் 150 தேர்ந்தெடுக்கப்பட்ட கல்வி நிலையங்களில் பல்வேறு படிப்புகளைத் தேர்ந்தெடுத்து அவற்றுக்கு விண்ணப்பிக்க இந்த வலைதளம் பயன்படும்.
------
(Visitor Counter : 275
மனித வள மேம்பாட்டு அமைச்சகம்
ஐ.ஐ.டி. ஜே.இ.இ. தேர்வுக்கான விரிவாக்கப்பட்ட தகுதி பட்டியல் வெளியீடு
2018 ஜூன் 14ம் தேதி நடைபெற்ற கூட்டு சேர்க்கை வாரிய கூட்டத்தில் முடிவு செய்யப்பட்டது போல் ஐ.ஐ.டி. ஜே.இ.இ. தேர்வுக்கான விரிவுபடுத்தப்பட்ட தகுதி பட்டியல் வெளியிடப்பட்டுள்ளது. இந்த விரிவுபடுத்தப்பட்ட தகுதி பட்டியல் வெளியிடப்பட்ட பின்னர் தகுதி பெற்ற நபர்களின் எண்ணிக்கை கீழே கொடுக்கப்படும் பட்டியலில் அளிக்கப்பட்டுள்ளது.
|
|
பிரிவு
|
|
ஜூன் 10 வெளியான தகுதி பட்டியல்
|
|
விரிவாக்கப்பட்ட த்குதி பட்டியல்
|
|
மொத்தம்
|
|
பொது
|
|
8794
|
|
8954
|
|
17748
|
|
இதர பிற்படுத்தப்பட்டோர்
|
|
3140
|
|
3824
|
|
6964
|
|
ஆதிதிராவிடர்
|
|
4709
|
|
771
|
|
5480
|
|
பழங்குடியினர்
|
|
1495
|
|
293
|
|
1788
|
|
மொத்தம்
|
|
18138
|
|
13842
|
|
31980
- விரிவாக்கப்பட்ட தகுதி பட்டியல் வெளியிடப்பட்டு, மாணவர்கள் https://www.jeeadv.ac.in/ எனற முகவரியில் முடிவுகளைக் காணலாம்.
- கூட்டு இட ஒதுக்கீடு ஆணையத்தின் விருப்பம் ஏற்கனவே கூறப்பட்டது போல் ஜூன் 15ல் தொடங்கும்.
- விரிவாக்கப்பட்ட தகுதி பட்டியலில் உள்ள மாணவர்கள் மற்றவர்களுடன் சேர்ந்து தங்களது விருப்பங்களை பதிவிடலாம்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில் ‘இண்டராக்சன்’ திரைப்படத்தின் ஆசிய பிரீமியர் காட்சி
ஆர்ட் ஆப் தி வோர்ல்ட் அண்மையில் தயாரித்த இன்டராக்சன் என்ற திரைப்படம் 12 குறும்படங்களின் தொகுப்பு ஆகும். இத்திரைப்படம் கோவாவில் நடக்கும் 53வது இந்திய சர்வதேச திரைப்பட விழாவில் ஆசியாவிலேயே முதல் முறையாக  திரையிடப்பட்டது.
இத்திரைப்படத்தில் பல்வேறு மொழிகளில் உருவாக்கப்பட்ட 12 சிறுகதைகள் உள்ளன. மொராக்கோ, இத்தாலி, பிரான்ஸ், பிரேசில், ஆர்மீனியா, சுவிட்சர்லாந்து, புர்கினா பாசோ, மெக்சிகோ, அமெரிக்கா, கிரீஸ் ,இந்தியா ஆகிய நாடுகளைச் சேர்ந்த குறும்படங்கள் இடம் பெற்றுள்ளன.
படத்தின் முக்கிய தயாரிப்பாளர்களில் ஒருவரான கெயில்  லிமிடெட் நிறுவனத்தை பிரதிநிதித்துவப்படுத்தும் ரூபேஷ் குமார், 12 திரைப்படங்கள் விலங்கு துஷ்பிரயோகம், வன அழிப்பு, பருவநிலை மீதான தீவிர தாக்கம், விலங்குகளின் வாழ்விட அழிவு, கடல் வாழ்க்கை மாசுபாடு போன்ற பல்வேறு தலைப்புகளை ஆராய்கின்றன என்று கூறினார்.
படத்தின் தயாரிப்பாளர்களில் ஒருவரான மனபேந்து ராத் கூறுகையில், பருவநிலை மாற்றம் குறித்த ஒரே ஒரு தெளிவான செய்தியை அதிகபட்ச மக்களை சென்றடைவதே இந்த முயற்சி என்றார்.
12 சிறுகதைகளில், காடுகளையும் பல்லுயிர் பெருக்கத்தையும் பாதுகாக்க மனிதகுலத்திற்கு வேண்டுகோள் விடுக்கிறது.
படத்தின் தயாரிப்பு ஆலோசகர் புரோட்டிக் மஜூம்தார் கூறுகையில், தென்னிந்தியாவில் கேரளாவில் உள்ள வயநாடு காடுகளில் உள்ள ஒரு சிறிய கிராமத்தைச் சேர்ந்த சிறு குழந்தைகளின் கண்களால் மனித-விலங்குகளின் தொடர்பு பற்றிய கதையை The Elephant in the Room விவரிக்கிறது. இந்த யானைகளுடன் வளரும் குழந்தைகள், ஒரு சிறப்புப் பிணைப்பை வளர்த்து, காடுகளையும் பல்லுயிர் பெருக்கத்தையும் பாதுகாக்கும் போது மனித - காட்டு விலங்கு மோதலைத் தீர்ப்பது எப்படி என்று விளக்குகிறது.
ஆர்ட் ஆப் தி வோர்ல்டு ஐக்கிய நாடுகளின் பொதுத் தகவல் துறையுடன் தொடர்புடைய ஒரு அரசு சாரா அமைப்பாகும். சுவிட்சர்லாந்தின் ஜெனீவாவை தளமாகக் கொண்ட இந்த அமைப்பு, கலை மற்றும் கலாச்சாரம் மற்றும் சுற்றுச்சூழல் அமைப்புக்கான ஒரு தளத்தை வழங்குகிறது.
பிரதமர் அலுவலகம்
மகாவீர் ஜெயந்தியை முன்னிட்டு மக்களுக்கு பிரதமர் வாழ்த்து
மகாவீர் ஜெயந்தியை முன்னிட்டு, பிரதமர் திரு.நரேந்திரமோடி, மக்கள் அனைவருக்கும் தமது வாழ்த்துக்களைத் தெரிவித்துள்ளார். பகவான் மகாவீரரின் போதனைகள், குறிப்பாக, அமைதி, கருணை மற்றும் சகோதரத்துவம் போன்றவற்றை திரு.மோடி நினைவுகூர்ந்துள்ளார்.
பிரதமர் வெளியிட்டுள்ள ட்விட்டர் பதிவில்;
“மகாவீர் ஜெயந்தியை முன்னிட்டு வாழ்த்துக்கள்.
பகவான் மாகவீரரின் போதனைகள் மற்றும் அவர் வலியுறுத்திய ஜீவ காருண்யம் போன்றவை, கருணைமிக்க சமுதாயத்தை உருவாக்க உதவும்.
பகவான் மகாவீரரின் ஆசிகள், நமது சமுதாயத்தில் அமைதி மற்றும் சகோதரத்துவம் தழைத்தோங்கச் செய்யட்டும்“ என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
தேசிய தொழில்நுட்ப கழகத்தில்  கலாச்சார விழா நிறைவுபெற்றது
காரைக்காலில் மத்திய கல்வி அமைச்சகத்தால் நடத்தப்பட்டு வரும் தேசிய தொழில்நுட்ப கழகம் புதுச்சேரியில் கலாச்சார குழு சார்பாக நடத்தப்பட்ட கலாச்சார விழா வின் நிறைவு விழா நேற்று  மாலை கல்லூரி வளாகத்தில் நடைப்பெற்றது.
இந்நிறைவுவிழாவில் திரு. ஆர்.கமலக்கண்ணன், மண்டலத் தலைவர், பாங்க் ஆப் பரோடா, கழகத்தின் இயக்குனர் முனைவர் கி. சங்கரநாராயணசாமி மற்றும் கழகத்தின் பதிவாளர் முனைவர் சீ. சுந்தரவரதன் இவர்கள் மூவரும் கலந்துகொண்டு வெற்றி பெற்ற மாணவ மாணவியருக்கு பரிசுகளையும் சான்றிதழ்களையும் வழங்கினர்.
இன்னிறைவு விழாவில் 4 நடன நிகழ்வுகள், 3 இசை நிகழ்வுகள், 3 கலை மற்றும் கைவினை நிகழ்வுகள், 2 ஆங்கில லிட்ஸ் நிகழ்வுகள், 2 புகைப்பட நிகழ்வுகள், 2 தமிழ் லிட்ஸ் நிகழ்வுகள் மற்றும் 2 வடிவமைப்பு நிகழ்வுகள் என பல்வேறு நிகழ்வுகள் நடத்தப்பட்டது. இந்நிகழ்ச்சியில் பல்வேறு கல்லூரிகள் மற்றும் பல்கலைக்கழகத்திலிருந்து ஏறக்குறைய 462 பங்கேற்பாளர்கள் பல்வேறு நிகழ்வுகளில் கலந்துகொண்டு தங்களின் திறமைகளை வெளிப்படுத்தி பரிசுகளையும் சான்றிதழ்களையும் பெற்று சென்றனர்.
மேலும் இந்நிகழ்ச்சியில் ப்ரோஷோக்கள், லோஹர்- தி பிளாக்ஸ்மித்ஸின் இசைக்குழு நிகழ்ச்சி மற்றும் டிஜே ரிக்கி பிரவுன் மற்றும் லிக்விட் பெர்குஷன் கலைஞர் நாஷ் ஆகியோரின் டிஜே ஆகியவையும் நடத்தப்பட்டன.
இறுதியாக முனைவர். ஏ. வெங்கடேசன், தலைவர்  அவர்கள் தனது நன்றிவுரையில் பங்கேற்பாளர்களிடமிருந்து நிறைய நேர்மறையான கருத்துக்களைப் பெற்றோம். நிகழ்ச்சிகளின் தரம், ஏற்பாட்டாளர்களின் தொழில்முறை மற்றும் விழாவின் வரவேற்பு சூழ்நிலை ஆகியவற்றை அவர்கள் பாராட்டினர். இருப்பினும், மேம்பாட்டிற்கான சில பரிந்துரைகளையும் நாங்கள் பெற்றுள்ளோம், அதை நாங்கள் கவனித்துள்ளோம், அடுத்த கலாச்சார விழாவில்  புகுத்த முயற்சிப்போம் என்று கூறினார். மேலும் அவர் இந்நிகழ்ச்சியை வெற்றிகரமாக நடத்திமுடித்ததற்கு உறுதுணையாக இருந்த நிதிஉதவியாளர்கள், பேராசிரியர்கள், ஊழியர்கள் மற்றும் மாணவர்கள் இவர்கள் அனைவருக்கும் தனது நன்றியை தெரிவித்து கொண்டார்.
பெண்கள் மற்றும் குழந்தை நலன் அமைச்சகம்
பெண் குழந்தைகளின் உரிமைகள் குறித்து விழிப்புணர்வை அதிகரிக்க நாடு முழுவதும் தேசிய பெண் குழந்தைகள் தினம் கொண்டாடப்பட்டது
“நமது புதல்விகளின் சாதனைகளை நாம் கொண்டாடும்போது, அனைவரையும் உள்ளடக்கிய சமத்துவ சமூகத்தை கட்டமைப்பதற்கு பாலின பாகுபாட்டை குறைக்க உறுதி ஏற்போம்”: திருமதி ஸ்மிருதி இரானி
2022 ஜனவரி 24 அன்று மகளிர் மற்றும் குழந்தைகள் மேம்பாட்டு அமைச்சகம் தேசிய பெண் குழந்தைகள் தினத்தைக் கொண்டாடியது. பெண் குழந்தைகளின் உரிமைகள் பற்றிய விழிப்புணர்வை அதிகரிக்கவும், பல்வேறு துறைகளில் அவர்களின் சாதனைகளைக் கொண்டாடவும் நாடு முழுவதும் நிகழ்ச்சிகளுக்கு ஏற்பாடு செய்யப்பட்டிருந்தன. நாட்டின் கொவிட்-19 நிலைமை காரணமாக இந்த நிகழ்ச்சிகள் இணையம் வழியாக நடத்தப்பட்டன.
மகளிர் மற்றும் குழந்தைகள் மேம்பாட்டு அமைச்சகம் யுனிசெஃப்-உடன் இணைந்து ‘கன்யா மஹோத்சவ்’ விழாவை கொண்டாடியது. பல்வேறு மாநிலங்களைச் சேர்ந்த 9 பதின்பருவ இளம்பெண்களுடன் காணொலி காட்சி மூலம் அமைச்சர் திருமதி.ஸ்மிருதி சுபின் இரானி கலந்துரையாடினார். இந்தக் கலந்துரையாடலும் டிஜிட்டல் இயக்கமும் ‘ஒவ்வொரு பெண் குழந்தையும் சிறப்பானதே’ என்பதை வலியுறுத்தின.
இந்த நிகழ்ச்சியில் முக்கிய உரையாற்றிய திருமதி. இரானி, துணிச்சல், மனஉறுதி, நம்பிக்கை ஆகியவற்றில் தங்களின் கதைகளைப் பகிர்ந்து கொள்வதற்குப் பங்கேற்ற பதின்பருவ இருபால் சிறார்களையும் வரவேற்றார். நாடு முழுவதிலுமிருந்து குழந்தைகளின் குரல்களை முன்னெடுத்து வருவதற்கு ஆதரவளித்த யுனிசெஃப் நிறுவனத்திற்கு நன்றி தெரிவித்த அவர், குழந்தைகள் எதிர்கொள்ளும் மனநல குறைபாடுகளை எதிர்கொள்வதில் கவனம் செலுத்துமாறும் மகளிர் மற்றும் குழந்தைகள் மேம்பாட்டு அமைச்சகத்தின் சம்வாத் திட்டத்திற்கு ஆதரவளிக்குமாறும் கேட்டுக் கொண்டார்.
குழந்தை திருமணத்தைத் தடுப்பதிலும் பதின்பருவத்தினருக்கு அதிகாரமளித்தலை மேம்படுத்துவதிலும் மகளிர் மற்றும் பெண் குழந்தைகளுக்கு எதிரான வன்முறைகளை முடிவுக்கு கொண்டு வருவதிலும் இந்தியாவின் உறுதிபாட்டையும் குறிப்பிடத்தக்க முன்னேற்றத்தையும் யுனிசெஃப் தெற்காசிய இயக்குனர் ஜார்ஜ் லேரியா அட்ஜே பாராட்டினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792466
தொழிலாளர் மற்றும் வேலைவாய்ப்பு அமைச்சகம்
தொழிலாளர் வருங்கால வைப்பு நிதி நிறுவனத்தில் கடந்த டிசம்பர் மாதம் 14.60 லட்சம் பேர் சேர்ப்பு.
தற்காலிக ஊதிய தரவுப் பட்டியலை, தொழிலாளர் வருங்கால வைப்பு நிதி நிறுவனம் வெளியிட்டுள்ளது. இதன்படி கடந்த 2021ம் ஆண்டு டிசம்பர் மாதத்தில் 14.60 லட்சம் சந்தாதாரர்கள் இணைந்துள்ளனர். இந்த எண்ணிக்கை, இதற்கு முந்தைய ஆண்டின் இதே காலத்தில் சேர்ந்தவர்களை விட 2.06 லட்சம் அதிகம். கடந்த டிசம்பர் மாதத்தில் மட்டும் சேர்ந்த சந்தாதார்களின் எண்ணிக்கை, கடந்த நவம்பர் மாதத்தில் சேர்ந்தவர்களை விட 19.98 சதவீதம் அதிகம்.
மொத்தம் இணைந்த 14.50 லட்சம் சந்தாதாரர்களில், 9.11 லட்சம் பேர் புதிய உறுப்பினர்கள். 5.49 லட்சம் பேர், பணி மாறுதல் காரணமாக வெளியேறி மீண்டும் இணைந்தவர்கள். மேலும், இபிஎப்ஓ அமைப்பில் இருந்து உறுப்பினர்கள் வெளியேறுவது கடந்த 2021ம் ஆண்டு ஜூலை முதல் குறைந்து வருகிறது.
புதிதாக இணைந்தவர்களில் 22 முதல் 25 வயதுக்கு உட்பட்டவர்கள் அதிகளவில் உள்ளனர். இந்த வயதுப் பிரிவில் 3.87 லட்சம் பேர், கடந்த டிசம்பர் மாதத்தில் இணைந்துள்ளனர். 18 வயது முதல் 21 வயதுக்கு உட்பட்டவர்களில் சுமார் 2.97 லட்சம் பேர் பதிவு செய்துள்ளனர்.
மகாராஷ்டிரா, ஹரியானா, குஜராத், தமிழ்நாடு மற்றும் கர்நாடகா ஆகிய மாநிலங்களில் இருந்து அதிகளவில், தோராயமாக 8.97 லட்சம் சந்தாதாரர்கள் கடந்த மாதம் இணைந்துள்ளனர். இவர்கள் புதிதாக சேர்ந்தவர்களில் 61.44 சதவீதம் பேர் என்பது குறிப்பிடத்தக்கது.
மேலும் விவரங்களுக்கு இந்த ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1799842
(Visitor Counter : 239
நிதி அமைச்சகம்
ஓய்வூதிய நிதியக் கட்டுப்பாடு மற்றும் மேம்பாட்டு ஆணையம்  புதிய சந்தாதாரர் பதிவுப் படிவத்தை உருவாக்கியுள்ளது – இது கூடுதல் கட்டாயத்தேவையாகும்
ஓய்வூதியத் துறையில் வயது முதிர்ந்த சந்தாதாரர்களுக்கு வருமானப் பாதுகாப்பை உறுதி செய்வதற்காக மத்திய அரசு ஓய்வூதிய நிதியக் கட்டுப்பாடு மற்றும் மேம்பாட்டு ஆணையத்தை உருவாக்கியுள்ளது. பி எஃப் ஆர் டி ஏ தேசிய ஓய்வூதிய அமைப்பின்  நடைமுறைகளை எளிமையாக்கவும், மேம்படுத்தவும் அவ்வப்போது பல்வேறு நடவடிக்கைகளை எடுத்துவருகிறது. என்.பி.எஸ்-கட்டமைப்பின் கீழ் புதிய செயல்பாட்டு மேம்பாடு, கணக்கு தொடங்குவதற்கான நடைமுறையை எளிமைப்படுத்துதல், பணம் பெறுதல், குறைபாடுகளைத் தீர்த்தல் போன்றவை இந்த நடவடிக்கைகளில் அடங்கும். இந்த வகையில், வங்கிக் கணக்கு விவரம், கைபேசி எண் ஆகியவற்றைக் கட்டாயமாக்க ஆணையம் முடிவு செய்துள்ளது. சந்தாதாரர்கள் பயன்பெறும் வகையில் நடைமுறையை எளிதாக்கவும் அவர்கள் என்.பி.எஸ்-லிருந்து விலக விரும்பும்போது எவ்விதச் சிக்கலுமின்றி அதனை செயல்படுத்தவும் இந்த விவரங்கள் பெரிதும் உதவுகின்றன.
மேலும், மத்திய அரசு வெளியிட்டுள்ள கருப்புப் பணத்தை மாற்றுவதைத் தடுக்கும் சட்ட நெறிமுறைகள், வெளிநாட்டுக் கணக்கு, வரி, முறை பின்பற்றுவதற்கான சட்டம், சொத்து மறுசீரமைப்பு மற்றும் பங்குகள் மீதான வட்டிக் கண்காணிப்பு மத்திய பதிவகம் ஆகியவற்றுக்குக் கீழ்படிதல், புதிய சந்தாதாரர்களுக்கும் தற்போதுள்ள சந்தாதாரர்களுக்கும் கட்டாயமாக்கப்படுகிறது. பொதுச் சந்தாதாரர் பதிவுப் படிவத்தில் இது புதிய சந்தாதாரர்களுக்குக் கட்டாயமாக்கப்பட்டு விவரங்கள் உரிய களங்களில் நிரப்பப்பட வேண்டும். ஏற்கெனவே உள்ள சந்தாதாரர்கள் இந்த விவரங்களை ஆன் லைன் மூலம் சுய சான்றளிப்பாக www.cra-nsdl.com அல்லது
https:// enps. karvy. com/Login/Login என்ற வலைதளத்தில் சமர்ப்பிக்க வேண்டும். மேற்குறித்த தகவல்கள் மத்திய ஆவணங்கள் பராமரிக்கும் அமைப்பின் வலைத்தளத்திலும் வெளியிடப்பட்டுள்ளன. இதே வலைதளத்தில் சந்தாதாரர்கள் சுய சான்றளிப்பை ஆன் லைன் மூலம் சமர்ப்பிப்பதற்கான பல்வேறு படிகளும் குறிப்பிடப்பட்டுள்ளன.
விண்ணப்படிவங்கள் நிராகரிக்கப்படுவதைத் தவிர்ப்பதற்காகத் சந்தாதாரர்கள் கட்டாயமாக்கப்பட்டுள்ள களங்கள் அனைத்தையும் வெற்றிடமாக விட்டுவிடாமல் நிரப்ப வேண்டும்.
----
(Visitor Counter : 160
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 91 கோடியை கடந்து குறிப்பிடத்தக்க சாதனை
நாட்டில் கடந்த 24 மணி நேரத்தில் 72,51,419 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 91 கோடியைக்  கடந்துள்ளது. 88,75,020 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 29,639 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,31,50,886- ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 97.93 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 100 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 18,346 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,52,902; கடந்த 201 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.75 சதவீதமாக உள்ளது.
கடந்த 24 மணி நேரத்தில் 11,41,642 கொவிட் பரிசோதனைகள் செய்யப்பட்டன. இதுவரை மொத்தம் 57.53 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி விழுக்காடு தொடர்ந்து 102 நாட்களாக 3 சதவீதத்திற்கும் கீழே, 1.66 சதவீதமாகவும், தினசரி தொற்று உறுதி விகிதம் 1.61 சதவீதமாகவும் இன்று பதிவாகியுள்ளது. இந்த எண்ணிக்கை 36 நாட்களாக 3 சதவீதத்திற்குக் குறைவாகவும், தொடர்ந்து 119 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760989
பாதுகாப்பு அமைச்சகம்
பலதரப்பு கடல்சார் பயிற்சி மலபார் 2021 - வங்காள விரிகுடாவில் 12-15 அக்டோபர் 2021 வரை இரண்டாம் பகுதி
ஜப்பானிய கடல்சார் சுய பாதுகாப்பு படை, ராயல் ஆஸ்திரேலியா கடற்படை மற்றும் அமெரிக்க கடற்படை உடன் பலதரப்பு கடல்சார் பயிற்சியான மலபாரின் இரண்டாம் பகுதியில் இந்திய கடற்படை பங்கேற்கும். வங்காள விரிகுடாவில் 12-15 அக்டோபர் 2021 வரை இந்த பயிற்சி நடைபெறும். பிலிப்பைன்ஸ் கடற்பகுதியில் 26-29 ஆகஸ்ட் 2021 வரை முதல் கட்ட பயிற்சி நடைபெற்றது.
இந்திய கடற்படையில் இருந்து ஐஎன்எஸ் ரன்விஜய், ஐஎன்எஸ் சத்புரா, பி 8 ஐ நீண்ட தூர கடல் ரோந்து விமானம் மற்றும் நீர்மூழ்கிக் கப்பல் உள்ளிட்டவை பங்கேற்கும். அமெரிக்க கடற்படை விமானம் தாங்கி கப்பல் யுஎஸ்எஸ் கார்ல் வின்சன், யுஎஸ்எஸ் லேக் சாம்ப்லைன் மற்றும் யுஎஸ்எஸ் ஸ்டாக் டேல் உள்ளிட்டவையும், ஜப்பானில் இருந்து ஜேஎஸ் காகா மற்றும் ஜேஎஸ் முரசாமே ஆகியவையும் கலந்து கொள்ளும். ராயல் ஆஸ்திரேலிய கடற்படையில் இருந்து எச்எம்ஏஎஸ் பல்லாரட் மற்றும் எச்எம்ஏஎஸ் சிரியஸ் உள்ளிட்டவை பங்கேற்கும்.
பயிற்சியின் முதல் கட்டத்தில் உருவான ஒருங்கிணைப்பு மற்றும் இணைந்து செயல்படுதல் உள்ளிட்டவற்றை இரண்டாம் கட்டம் வலுவூட்டும். மேம்பட்ட மேற்பரப்பு மற்றும் நீர்மூழ்கிக் கப்பல் போர் பயிற்சிகள், கடற்படை பரிணாமங்கள் மற்றும் ஆயுத பயன்பாடு ஆகியவற்றில் இப்பயிற்சி கவனம் செலுத்தும்.
1992-ம் ஆண்டில் இந்தியா மற்றும் அமெரிக்காவிற்கு இடையே வருடாந்திர இருதரப்பு கடற்படை பயிற்சியாக தொடங்கிய மலபார் தொடர் பயிற்சி, தொடர்ந்து வளர்ச்சி அடைந்து வந்துள்ளது. இரண்டு கட்டங்களாக நடத்தப்பட்டு வரும் மலபாரின் 25-வது பதிப்பு, கொவிட்-19 நெறிமுறைகளை பின்பற்றி நடைபெறுகிறது. சுதந்திரமான, திறந்தவெளி, உள்ளடக்கிய இந்தோ-பசிபிக் மற்றும் சர்வதேச விதிகளின் படி பங்கேற்கும் நாடுகளின் உறுதியை இது வெளிப்படுத்துகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762720
-----
(Visitor Counter : 303
வணிகம் மற்றும் தொழில்துறை அமைச்சகம்
2022 ஏப்ரல் முதல் டிசம்பர் வரை 523.8 மில்லியன் அமெரிக்க டாலர் மதிப்புள்ள வெங்காயம் ஏற்றுமதி செய்யப்பட்டுள்ளது
வெங்காய ஏற்றுமதியை அரசு கட்டுப்படுத்தவோ தடை செய்யவோ இல்லை. வெங்காயத்தின் தற்போதைய ஏற்றுமதிக் கொள்கை ‘தாராளமானது’. வெங்காய விதை ஏற்றுமதி மட்டுமே ‘கட்டுப்படுத்தப்பட்டுள்ளது’. அதுவும் வெளிநாட்டு வர்த்தகத் தலைமை இயக்குநரக அங்கீகாரத்தின் கீழ் அனுமதிக்கப்படுகிறது.
வெட்டப்பட்ட, துண்டுகளாக்கப்பட்ட அல்லது பொடி வடிவில் அரக்கப்பட்ட அனைத்து வகை வெங்காயம் மற்றும் பெங்களூர் ரோஸ் வெங்காயம், கிருஷ்ணாபுரம் வெங்காயம் ஆகியவற்றிற்கு வெட்டப்பட்ட, துண்டுகளாக்கப்பட்ட அல்லது பொடி வடிவில் 'தடை' என்பதிலிருந்து விலக்களித்து 'தாராளமாக ' என்று திருத்தப்பட்டஏற்றுமதி கொள்கைக்கு 28.12.2020 தேதியிட்ட வெளிநாட்டு வர்த்தகத் தலைமை இயக்குநரக அறிவிப்பு எண். 50 காண்க.
2022க்கு மாதவாரியான ஏற்றுமதி விவரம்
|
|
மாதவாரியாக 
|
|
மதிப்பு வாரியாக 
|
|
2021 முதல் 2022 வரை ஏற்றுமதியில் அதிகரிப்பு %
|
|
ஏப்ரல்
|
|
48.0
|
|
13.74
|
|
மே
|
|
31.9
|
|
13.20
|
|
ஜூன்
|
|
36.0
|
|
-25.19
|
|
ஜூலை
|
|
50.1
|
|
19.74
|
|
ஆகஸ்ட்
|
|
49.0
|
|
-5.21
|
|
செப்டம்பர்
|
|
50.7
|
|
7.56
|
|
அக்டோபர்
|
|
40.8
|
|
17.33
|
|
நவம்பர்
|
|
45.9
|
|
71.39
|
|
டிசம்பர்
|
|
52.1
|
|
49.76
|
|
மொத்தம்
|
|
523.8
|
|
16.3
தொழிலாளர் மற்றும் வேலைவாய்ப்பு அமைச்சகம்
வருங்கால வைப்பு நிதி அமைப்பின் ஊழியர்கள் PM CARES நிதிக்கு ரூ .2.5 கோடி பங்களிக்கின்றனர்
கொவிட்-19 தொற்றுநோய் காரணமாக ஏற்பட்டுள்ள தேசிய நெருக்கடியை எதிர்ப்பதில் அரசாங்கத்தின் முன்முயற்சியை ஆதரிக்கும் வகையில், தொழிலாளர் வருங்கால வைப்பு நிதி அமைப்பின்  ஊழியர்களும் ஒரு நாள் சம்பளமான 2.5 கோடி ரூபாயை PM CARES நிதிக்கு நன்கொடையாக அளிக்க தாமாக முன் வந்துள்ளனர், உலகின் மிகப்பெரிய சமூகப் பாதுகாப்பு அமைப்புகளில் ஒன்றான தொழிலாளர் வருங்கால வைப்பு நிதி அமைப்பு , நாட்டின் சேவையில் அனைத்து வழியிலும் உறுதுணையுடன் நிற்கிறது.
உலக சுகாதார அமைப்பால் தொற்று நோயாக அறிவிக்கப்பட்ட கொவிட் -19, கோடிக்கணக்கான இந்தியர்களின் உடல் நலம் மற்றும் பொருளாதாரப் பாதுகாப்பிற்கு கடுமையான சவால்களை முன் வைத்துள்ளது. எந்தவொரு அவசர நிலை அல்லது துயர சூழ்நிலையையும் கையாள்வதற்கான முதன்மை நோக்கத்துடன் இந்திய அரசு ‘பிரதமரின் குடிமக்கள் உதவி மற்றும் அவசரகால சூழ்நிலைகளில் நிவாரணம்’  என்ற பெயரில் ஒரு பொதுத் தொண்டு அறக்கட்டளையை அமைத்துள்ளது.
பிரதான் மந்திரி கரிப் கல்யாண் யோஜனா  திட்டத்தின் கீழ் கொவிட் உரிமை கோரல்கள் உள்ளிட்ட ஊழியர்களின் வருங்கால வைப்பு நிதியை  திரும்பப் பெறும் உரிமை கோரல்களை விரைவாக செயலாக்குவதன் மூலம் நிவாரணம் வழங்க கூடுதல் முயற்சிகளை மேற்கொள்ள வருங்கால வைப்பு நிதி அமைப்பின்  அதிகாரிகள் மற்றும் பணியாளர்கள் கூடுதல் பங்களிப்பு செய்து வருவது குறிப்பிடதக்கது.
பிரதமர் அலுவலகம்
பிரதமர் நரேந்திர மோடி, பப்புவா நியூ கினியா பிரதமருடன் சந்திப்பு
இந்திய-பசிபிக் தீவுகள் ஒத்துழைப்புக் கூட்டமைப்பின் 3-வது உச்சிமாநாட்டின் ஒருபகுதியாக, மே 22, 2023 அன்று போர்ட் மோர்ஸ்பி-யில், பிரதமர் திரு. நரேந்திர மோடி, பப்புவா நியூ கினியா பிரதமர் திரு. ஜேம்ஸ் மராப்பேவுடன் இருநாட்டு உறவு குறித்து ஆலோசனை மேற்கொண்டார்.
3-வது உச்சி மாநாட்டை இணைந்து நடத்துவதற்காகவும், தமக்கு உற்சாக வரவேற்பு அளித்தமைக்காகவும், அந்நாட்டுப் பிரதமர் திரு. ஜேம்ஸ் மராப்பேவிற்கு பிரதமர் திரு. நரேந்திர மோடி வாழ்த்து தெரிவித்தார். சுகாதாரம், திறன் மேம்பாடு, தகவல் தொழில்நுட்பம், வர்த்தகம் மற்றும் முதலீடு உள்ளிட்ட பல்வேறு துறைகளில் இருதரப்பு பரஸ்பர நல்லுறவை மேலும் பலப்படுத்துவது குறித்து விவாதித்தனர். காலநிலை மாறுபாடு சார்ந்த விஷயங்கள் மற்றும் இருநாடுகளின் மக்களுக்கிடையே தொடர்பை மேலும் வலுப்படுத்துவது குறித்தும் இரு தலைவர்களும் ஆலோசித்தனர். பசிபிக் தீவு நாடுகளின் விருப்பங்களுக்கு மரியாதை மற்றும் முன்னுரிமை அளிப்பதற்கு இந்தியா எப்போதும் துணை நிற்கும் என பிரதமர் திரு.நரேந்திர மோடி உறுதிபட தெரிவித்தார்.
இந்நிகழ்ச்சியில், பிரதமர் மோடியும், ஜேம்ஸ் மராப்பே-வும் டோக் பிசின் மொழியில் மொழிபெயர்க்கப்பட்ட திருக்குறள் நூலை வெளியிட்டனர். மொழிபெயர்க்கப்பட்ட இந்த நூல், பிரபல மொழியியலாளர் திருமதி சுபா சசீந்திரன் மற்றும் பப்புவா நியூ கினியாவின் மேற்கு நியூ பிரிட்டன் மாகாண ஆளுநர் திரு. சசீந்திரன் முத்துவேல் ஆகியோர் இணைந்து எழுதியதாகும். இந்த நூலிற்கு, ஜேம்ஸ் மராப்பே முன்னுரை எழுதியுள்ளார். இந்தியாவின் சிந்தனைகள் மற்றும் கலாச்சாரத்தை பப்புவா நியூ கினியாவில் பாதுகாக்க தங்களின் உன்னதப் பங்களிப்பை அளித்த நூலின் ஆசிரியர்கள் இருவருக்கும், பிரதமர் நரேந்திர மோடி வாழ்த்து தெரிவித்தார்.